section_heading: Sezona 2006./07.
paragraph_text: Dana 13. srpnja 2006. godine Llorente produžuje svoj ugovor s Athleticom do lipnja 2011. godine, a novi ugovor je uključivao i otkupnu klauzulu od 30 do 50 milijuna eura. Sezonu je započeo kao tek četvrti napadač iza Aritza Aduriza, Josebe Etxeberrie i veterana Ismaela Urzaiza. Loša igra Athletica i loš učinak napadača natjerao je trenera Sarriguartea na rotaciju igrača čime je Llorente dobio priliku više igrati. Sezonu je završio sa samo dva postignuta pogotka u 23 utakmice, iako je postigao vrlo važan pogodak u posljednjim minutama utakmice protiv Valencije koja je završila 1:1.